Canoane de rugăciune de la praznicul Naşterii Domnului 
(25 decembrie/ 7 ianuarie) 


Materiale despre Naşterea Domnului nostru Iisus Hristos: 


https://archive.org/details/(Qsteaemy ?query=Na % C5 %9Fterea+Domnului+nostru+lisus+ 
Hristos 


https://independent.academia.edu/emystea/Na % C5 % 9Fterea-Domnului-(-25-dec 


https://www.slideshare.net/steaemy 1/search_ my _uploads?type=&new=&q=Na 9% C5%9Fte 
rea+Domnului+ 


2 o e 


Naşterea Ta, Hristoase, Dumnezeul nostru, răsărit-a lumii lumina cunoștinței; că 
întru dânsa cei ce slujeau stelelor de la Stea s-au învăţat să se închine Ție, Soarelui 
dreptăţii şi să Te cunoască pe Tine, Răsăritul Cel de sus, Doamne, Slavă Ție! 


Canon de rugăciune la praznicul Naşterii Domnului (1) 


facere a lui Cosma 


Tropar la praznicul Naşterii Domnului (Crăciunului), glasul al 4-lea: Naşterea Ta, 
Hristoase, Dumnezeul nostru, răsărit-a lumii lumina cunoștinței; că întru dânsa cei 
ce slujeau stelelor de la Stea s-au învăţat să se închine Ţie, Soarelui dreptăţii şi să 
Te cunoască pe Tine, Răsăritul Cel de sus, Doamne, Slavă ie! 


Tropar la praznicul Naşterii Domnului (Crăciunului), glasul al 6-lea: În Taină Te- 
ai născut în peşteră, dar cerul pe Tine tuturor Te-a propovăduit, punând Steaua 
înainte ca o gură, Mântuitorule. Şi a adus Ţie pe magi, care Ți s-au închinat cu 
credinţă; împreună cu care miluieşte-ne pe noi. 


Tropar la praznicul Naşterii Domnului (Crăciunului), glasul al 6-lea: Răsărit-ai, 
Hristoase, ca un Soare înţelegător al dreptăţii; şi Steaua Te-a arătat încăput în 
peşteră, pe Tine, Cel Neîncăput. Pe magi i-ai îndreptat spre închinarea Ta, cu care 
împreună Te slăvim, Dătătorule de viaţă, Slavă Ţie! 


Cântarea 1 


Irmos: Hristos Se naşte, slăviţi-L! Hristos din ceruri, întâmpinaţi-L! Hristos pe 
pământ, înălțaţi-vă! Cântaţi Domnului tot pământul şi cu veselie lăudaţi-L popoare, 
că S-a prea slăvit. 


Stih: Slavă Ţie, Doamne, Slavă Ţie! 


Pe cel căzut pentru neascultare, pe cel făcut după chipul lui Dumnezeu, pe cel ce 
era cu totul în stricăciune, pe cel lipsit de viaţa dumnezeiască cea bună iarăşi îl 
înnoieşte, ca un înţelept Ziditor, că S-a prea slăvit! 


Stih: Slavă Ție, Doamne, Slavă Ţie! 
Văzând Ziditorul pe omul pe care l-a zidit cu mâinile pierind, plecând cerurile, S-a 
pogorât şi pe acesta, Intrupându-Se din dumnezeiasca Fecioară, îl zideşte cu totul 


din nou, cu adevărat, că S-a prea slăvit! 


Stih: Slavă Ție, Doamne, Slavă Ţie! 


Înţelepciunea, Cuvântul şi Puterea, Fiul şi strălucirea Tatălui, Hristos Dumnezeu, 
tăinuindu-Se de Puterile cele cu mult mai presus de lume şi de cele ce sunt pe 
pământ şi Intrupându-Se ne-a înnoit pe noi; că S-a prea slăvit! 


Cântarea a 3-a 


Irmos: Fiului, Celui Născut fără stricăciune din Tatăl mai înainte de veci şi mai pe 
urmă din Fecioară Intrupat fără sămânță, lui Hristos Dumnezeu să-l strigăm: Cel ce 
ai înălțat fruntea noastră, Sfânt eşti, Doamne! 


Stih: S/avă Ție, Doamne, Slavă Ţie! 

Cel ce s-a împărtăşit de insuflarea celei prea bune, Adam cel din țărână şi în stri- 
căciune a alunecat prin amăgirea femeii, din femeie văzând pe Hristos a strigat: 
Cel ce pentru mine, ca mine Te-ai făcut, Sfânt eşti, Doamne! 


Stih: Slavă Ție, Doamne, Slavă Ţie! 


Asemenea la chip cu amestecarea cea de jos din țărână făcându-Te, Hristoase şi cu 
împărtăşirea trupului căzut, l-ai împărtăşit pe acesta de firea cea dumnezeiască, Om 


făcându-Te şi rămânând Dumnezeu, Cel ce ai înălțat fruntea noastră, Sfânt eşti, 
Doamne. 


Stih: Slavă Ție, Doamne, Slavă Ţie! 


Betleeme, Împăratul domnilor Iudeii, veseleşte-te! Că Cel ce paşte pe Israel şi stă 
pe umeri de Heruvimi, Hristos, din tine strălucitor a ieşit şi a înălţat fruntea noastră 
şi peste toţi împărăţeşte. 


Cântarea a 4-a 


Irmos: Toiag din rădăcina lui lesei şi floare dintr-însul, Hristoase, din Fecioară ai 
odrăslit, Cel Lăudat, din muntele cel cu umbra deasă. Venit-ai, Intrupându-Te din 
cea neispitită de bărbat, Cel fără de trup şi Dumnezeu. Slavă puterii Tale, Doamne! 


Stih: S/avă Ție, Doamne, Slavă Ţie! 


Tu, Cel pe care de demult mai înainte L-a numit lacob, Aşteptarea neamurilor, din 
seminţia lui luda ai răsărit, Hristoase şi puterea Damascului şi prăzile Samariei ai 
venit să le primeşti, prefăcând înşelăciunea în credinţă plăcută lui Dumnezeu. Sla- 
vă puterii Tale, Doamne! 


Stih: Slavă Ție, Doamne, Slavă Ţie! 


Pe înţelepţii ucenici ai cuvintelor vrăjitorului Valaam, cel de demult, pe cititorii în 
stele, pe cei ce se aduceau pârgă din păgâni, de bucurie i-ai umplut, răsărindu-le 
Tu, Stăpâne, stea din Iacob şi i-ai primit cu adevărat pe aceia care Ți-au adus daruri 
bine primite. 


Stih: Slavă Ție, Doamne, Slavă Ţie! 


Ca ploaia pe lână Te-ai pogorât în pântecele Fecioarei, Hristoase şi ca nişte picături 
ce picură pe pământ au căzut înaintea Ta, Mântuitorule, etiopieni şi tarsienii, insu- 
lele arabilor, Saba şi cei ce stăpânesc tot pământul midienilor. Slavă puterii Tale, 
Doamne! 


Cântarea a 5-a 


Irmos: Dumnezeu fiind al păcii, Tată al îndurărilor, ai trimis nouă pe Îngerul Sfa- 
tului Tău celui mare, dăruindu-ne pace; deci povăţuiţi fiind la lumina cunoştinţei 
de Dumnezeu, de noapte mânecând, Te slăvim pe Tine, lubitorule de oameni. 


Stih: S/avă Ție, Doamne, Slavă Ţie! 

Cu robii Te-ai înscris, poruncii Cezarului plecându-Te şi pe noi, cei ce eram robi 
vrăjmaşului şi păcatului, ne-ai eliberat, Hristoase; sărăcind cu totul pentru noi şi pe 
cel din ţărână prin unire şi împărtăşire l-ai îndumnezeit. 


Stih: Slavă Ţie, Doamne, Slavă Ţie! 


lată Fecioara, precum s-a zis de demult, în pântece zămislind, a născut pe Dumne- 
zeu, Cel ce S-a făcut Om şi a rămas Fecioară, prin care împăcându-ne noi păcătoşii 
cu Dumnezeu, pe aceasta ce este cu adevărat Născătoare de Dumnezeu, cu credin- 
ţă, o lăudăm. 


Cântarea a 6-a 
Irmos: Din pântece pe Ilona, ca pe un prunc, l-a lepădat fiara mării, precum l-a pri- 
mit. lar Cuvântul în Fecioară Sălăşluindu-Se şi Trup luând, a ieşit lăsând-o nestri- 


cată; că Cel ce n-a pătimit stricăciune, pe Ceea ce L-a născut a păzit-o nevătămată. 


Stih: Slavă Ţie, Doamne, Slavă Ţie! 


Venit-a Întrupându-Se Hristos, Dumnezeul nostru, pe care Tatăl din pântece mai 
înainte de Luceafăr L-a Născut şi Cel ce ţine frânele prea curatelor Puteri în ieslea 
dobitoacelor este culcat; cu scutece este Înfăşat, dar dezleagă legăturile cele cu 
multe împletituri ale păcatelor. 


Stih: S/avă Ție, Doamne, Slavă Ţie! 


Prunc tânăr din frământătura lui Adam S-a Născut Fiul şi S-a dat credincioşilor. 
Acesta este Părinte şi Domn al veacului ce va să fie şi Se cheamă Inger de mare 
Sfat. Acesta este Dumnezeu tare, care ţine cârmuirea făpturii. 


Condac, glasul al 3-lea. Podobie: Fecioara astăzi, pe Cel mai presus de fiinţă naşte 
şi pământul peştera Celui Neapropiat aduce. Îngerii cu păstorii slavoslovesc şi ma- 
gii cu Steaua călătoresc. Că pentru noi s-a născut Prunc Tânăr, Dumnezeu, cel mai 
înainte de veci. 


Cântarea a 7-a 


Irmos: Tinerii în dreapta credinţă fiind crescuţi, păgâneasca poruncă nebăgând-o 
în seamă, de groaza focului nu s-au înspăimântat; ci în mijlocul văpăii stând, au 
cântat: Dumnezeul părinţilor, bine eşti cuvântat. 


Stih: Slavă Ţie, Doamne, Slavă Ţie! 


Păstorii cei ce petreceau noaptea în câmp au primit cu spaimă arătarea Luminii; că 
slava Domnului i-a înconjurat cu strălucire şi Ingerul le-a strigat: cântaţi, că S-a 
născut Hristos. Dumnezeul părinţilor, bine eşti cuvântat. 


Stih: Slavă Ţie, Doamne, Slavă Ţie! 


Deodată cu cuvântul Îngerului, Oştile cereşti au strigat: 
Hristos a strălucit. Dum- 
nezeul părinţilor, bine eşti cuvântat. 


Stih: S/avă Ție, Doamne, Slavă Ţie! 


Ce cuvânt este acesta, zis-au păstorii? Veniţi să vedem pe Cel ce S-a născut, pe 
Dumnezeu Hristos. Şi ajungând la Betleem s-au închinat Lui şi Celei ce L-a născut, 
cântând: Dumnezeul părinţilor, bine eşti cuvântat. 


Cântarea a 8-a 

Irmos: Cuptorul cel răcorit a închipuit chipul Minunii celei mai presus de fire; că 
nu a ars pe tinerii pe care i-a primit, precum nici Focul Dumnezeirii pântecele Fe- 
cioarei, în care a intrat. Pentru aceasta, cântând, să strigăm: să binecuvânteze toată 


făptura pe Domnul şi să-L prea înalțe întru toți vecii. 


Stih: S/avă Ție, Doamne, Slavă Ţie! 


Fiica Babilonului trage la sine, din Sion, pe tinerii lui David cei robiţi şi trimite 
slugi pe magii aducători de daruri, ca să se roage fiicei lui David, Celei primitoare 
de Dumnezeu. Pentru aceasta, cântând să strigăm: să binecuvânteze toată făptura 
pe Domnul şi să-L prea înalțe întru toţi vecii. 


Stih: Slavă Ție, Doamne, Slavă Ţie! 


Jalea a îndepărtat organele cântării, că fiii Sionului n-au mai cântat cântări în pă- 
mânt străin; iar Hristos, cel ce a răsărit în Betleem, a stricat toată înşelăciunea 
Babilonului şi armonia cântăreților. Pentru aceasta cântând, să strigăm: să bine- 
cuvânteze toată făptura pe Domnul şi să-L prea înalțe întru toţi vecii. 


Stih: S/avă Ție, Doamne, Slavă Ţie! 

Prăzile împărătesei Sionului şi bogăţia cea agonisită cu sabia le-a luat Babilonul; 
dar Hristos cu povăţuirea Stelei a tras în Sion vistieriile acestuia şi pe magii cei în 
stele cititori. Pentru aceasta cântând, să strigăm: să binecuvânteze toată făptura pe 
Domnul şi să-L prea înalțe întru toţi vecii. 


Cântarea a 9-a 


Stih: Măreşte, suflete al meu, pe cea mai cinstită şi mai mărită decât Oştile cele 
de sus, pe Fecioara prea curată, de Dumnezeu Născătoarea. 


Irmos: Taină minunată şi neobişnuită văd, cer fiind peştera, scaun de Heruvimi 
Fecioara, ieslea sălăşluire, întru care S-a culcat Cel Neîncăput, Hristos Dumnezeu, 


pe care lăudându-L ÎI slăvim. 


Stih: Măreşte, suflete al meu, pe Dumnezeu, cel ce S-a născut cu Trup din Fe- 
cioară. 


Stih: Măreşte, suflete al meu, pe Împăratul, cel ce S-a născut în peşteră din Fe- 
cioară. 


Troparul: Minunata mergere a Stelei celei noi şi neobişnuite, de curând vită, 
înaintea căreia se plecau cerurile, văzând-o magii, au mărturisit pe Hristos Impă- 
ratul născut pe pământ, în Betleem, spre mântuirea noastră. 


Stih: Măreşte, suflete al meu, pe Dumnezeu, căruia I S-au închinat magii. 


Stih: Măreşte, suflete al meu, pe Cel ce a fost vestit de Stea magilor. 


Troparul: Magii întrebând: unde este Pruncul Impărat, Cel de curând Născut, a 
cărui Stea s-a arătat, că am venit să ne închinăm Lui, s-a mâniat Irod şi s-a tulburat, 
semeţindu-se luptătorul împotriva lui Dumnezeu, a omori pe Hristos. 


Stih: Măreşte, suflete al meu, pe prea curata Fecioară şi singura de Dumnezeu 
Născătoarea, care a născut pe Hristos Împăratul. 


Stih: Magii şi păstorii au venit să se închine lui Hristos, celui ce S-a născut în 
cetatea Betleemului. 


Troparul: Cunoscut-a cu dinadinsul Irod vremea Stelei, prin ale cărei povăţuiri s- 
au închinat magii în Betleem lui Hristos, cu daruri şi de Inger fiind povăţuiţi către 
ţara lor, au lăsat batjocorit pe cumplitul ucigător de prunci. 

Stih: Astăzi Fecioara naşte pe Stăpânul înăuntru, în peşteră! 

Irmos: Mai lesne este, Fecioară, pentru noi să iubim tăcerea, căci este lucru nepri- 
mejdios, decât a împleti din dragoste cântări cu osârdie alcătuite, căci este lucru 
anevoios. Ci, o, Maică, pe cât binevoieşti dă-ne şi nouă această putere. 

Stih: Astăzi Stăpânul Se naşte ca un Prunc din Fecioară. 

Stih: Astăzi păstorii văd pe Mântuitorul în scutece înfăşat şi în iesle culcat. 


Stih: Astăzi Stăpânul cel nepipăit în scutece Se înfaşă ca un Prunc. 


Stih: Astăzi toată zidirea se bucură şi se veseleşte, că Hristos S-a născut din 
tânăra Fecioară. 


Troparul: Chipurile cele nelămurite şi umbrele văzându-le sfârşite, o, Maică prea 
curată a Cuvântului, cel ce S-a arătat de curând din uşă încuiată şi socotind a fi El 


Lumina adevărului, după vrednicie binecuvântăm pântecele tău. 


Stih: Puterile cereşti vestesc lumii pe Mântuitorul, Domnul şi Stăpânul, cel ce S- 
a născut, 


În loc de Slavă Tatălui şi Fiului şi Sfântului Duh. 


Stih: Măreşte, suflete al meu, Stăpânirea Dumnezeirii celei în Trei Ipostasuri şi 
Nedespărțită. 


In loc de Și acum şi pururea şi în vecii vecilor. Amin (a Născătoarei). 


Stih: Măreşte, suflete al meu, pe Cel ce ne-a izbăvit pe noi din blestem. 


Troparul: Dorul dobândindu-şi şi învrednicindu-se de venirea lui Hristos, poporul 
cel plăcut lui Hristos se roagă acum, cu lacrimi, să-i dai, prea curată Fecioară şi 
harul naşterii celei de a doua, cel de viaţă făcător, ca să se închine strălucirii tale. 


Catavasie:Taină minunată şi neobişnuită văd, cer fiind peştera, scaun de Heruvimi 
Fecioara, ieslea sălăşluire, întru care S-a culcat Cel Neîncăput, Hristos Dumnezeu, 
pe care, lăudându-L II slăvim. 


Catavasie: Mai lesne este, Fecioară, pentru noi să iubim tăcerea, căci este lucru 
neprimejdios, decât a împleti din dragoste cântări cu osârdie alcătuite, căci este 
lucru anevoios. Ci, o, Maică, pe cât binevoieşti dă-ne şi nouă această putere. 


Sedelna, glasul al 8-lea. Podobie: Porunca cea cu taină luând-o întru cunoştinţă, 
cel fără de trup, în casa lui losif degrab a stătut înainte, zicând celei ce nu ştia de 
nuntă: Cel ce a plecat cu pogorârea cerurile încape, fără schimbare, tot întru tine. 
Pe care şi văzându-L în pântecele Tău, luând chip de rob, mă spăimântez a striga 
către tine: Bucură-te, Mireasă, pururea Fecioară. 


Să se bucure cerul, să se veselească pământul! Că S-a născut pe pământ Mielul lui 
Dumnezeu, dând izbăvirea lumii. Cuvântul, cel ce era în Sânurile Tatălui, a ieşit 
fără de sămânță din Fecioară; de Acela magii s-au înspăimântat, văzându-L năs- 
cându-Se în Betleem ca un Prunc; pe care toate Îl slăvesc. 


Canon de rugăciune la praznicul Naşterii Domnului (Crăciunul) (2) 


Craciunul 
Nasterea Domnului 


facere a lui loan monahul 


Tropar la praznicul Naşterii Domnului (Crăciunului), glasul al 4-lea: Naşterea Ta, 
Hristoase, Dumnezeul nostru, răsărit-a lumii lumina cunoștinței; că întru dânsa cei 
ce slujeau stelelor de la Stea s-au învăţat să se închine Ţie, Soarelui dreptăţii şi să 
Te cunoască pe Tine, Răsăritul Cel de sus, Doamne, Slavă ie! 


Tropar la praznicul Naşterii Domnului (Crăciunului), glasul al 6-lea: În Taină Te- 
ai născut în peşteră, dar cerul pe Tine tuturor Te-a propovăduit, punând Steaua 
înainte ca o gură, Mântuitorule. Şi a adus Ţie pe magi, care Ți s-au închinat cu cre- 
dinţă; împreună cu care miluieşte-ne pe noi. 


Tropar la praznicul Naşterii Domnului (Crăciunului), glasul al 6-lea: Răsărit-ai, 
Hristoase, ca un Soare înţelegător al dreptăţii; şi Steaua Te-a arătat încăput în 
peşteră, pe Tine, Cel Neîncăput. Pe magi i-ai îndreptat spre închinarea Ta, cu care 
împreună Te slăvim, Dătătorule de viaţă, Slavă Ţie! 


Cântarea 1 


Irmos: Minune făcând a mântuit pe popor, Stăpânul, uscând oarecând valul mării. 
Și din Fecioară născându-Se, ne-a deschis calea spre ceruri. Pe Cel de o Fiinţă cu 
Tatăl şi cu noi oamenii Îl slăvim. 


Stih: S/avă Ție, Doamne, Slavă Ţie! 


Pântecele sfânt a purtat pe Cuvântul cel închipuit cândva în rugul ce ardea şi nu se 
mistuia, Dumnezeu fiind şi în chip omenesc văzut, care a dezlegat din blestemul 
cel de demult pântecele Evei, pe Acela II slăvim. 


Stih: Slavă Ţie, Doamne, Slavă Ţie! 


Steaua a arătat magilor pe Cuvântul, cel ce a venit să oprească păcatul. Pe Cel 
Milostiv în peşteră săracă şi în scutece văzându-L ei înfăşat, s-au bucurat de EI, ca 
de un Om şi Domn. 


Catavasie: Hristos Se naşte, slăviți-L! Hristos din ceruri, întâmpinaţi-L! Hristos pe 
pământ, înălțaţi-vă! Cântaţi Domnului tot pământul şi cu veselie lăudaţi-L popoare, 
că S-a prea slăvit. 


Catavasie: Minune făcând a mântuit pe popor, Stăpânul, uscând oarecând valul 
mării. Şi din Fecioară născându-Se, ne-a deschis calea spre ceruri. Pe Cel de o 
Fiinţă cu Tatăl şi cu noi oamenii Il slăvim. 


Cântarea a 3-a 

Irmos: Vino spre cântarea robilor Tăi, Bunule, smerind sprânceana înălțată a vrăj- 
maşului; păzind, Fericite Atotvăzătorule, pe cântăreţi mai presus de păcat, întăriți 
neclintit pe temeiul credinţei. 

Stih: S/avă Ție, Doamne, Slavă Ţie! 

Naşterea sfântă a celei Preacurate, mai presus de gând văzând-o păstorii, s-au înfri- 
coşat de Minunea cea mare. Ingerii cântând, lăudau pe Stăpânul, fără sămânță In- 


trupat din Fecioară. 


Stih: Slavă Ție, Doamne, Slavă Ţie! 


Din înălțimea cerului, Impăratul vine la noi, din curata Fecioară, Dumnezeu fiind, 
dar în vremea din urmă Cuvânt Intrupat; ca să cheme la Sine din stricăciune pe 
omul cel zidit întâi. 


Catavasie: Fiului, Celui Născut fără stricăciune din Tatăl mai înainte de veci şi 
mai pe urmă din Fecioară Intrupat fără sămânță, lui Hristos Dumnezeu să-l stri- 
găm: Cel ce ai înălţat fruntea noastră, Sfânt eşti, Doamne! 


Catavasie: Vino spre cântarea robilor Tăi, Bunule, smerind sprânceana înălţată a 
vrăjmaşului; păzind, Fericite Atotvăzătorule, pe cântăreți mai presus de păcat, 
întăriți neclintit pe temeiul credinţei. 

Cântarea a 4-a 

Irmos: Innoirea neamului omenesc de demult cântând proorocul Avacum, mai 
înainte a vestit-o, învrednicindu-se în chip de negrăit a-i vedea Intruchiparea; că 


Prunc tânăr din muntele Fecioarei a ieşit Cuvântul, spre înnoirea popoarelor. 


Stih: S/avă Ție, Doamne, Slavă Ţie! 


Intocmai la chip cu oamenii venit-ai, de voie luând Trup din Fecioară, Doamne; ca 
să-i curăţeşti pe toţi de veninul şarpelui, aducându-i din porţile iadului la Lumina 
cea de viaţă purtătoare. 


Stih: S/avă Ție, Doamne, Slavă Ţie! 


Toţi cei ce eraţi cufundaţi în pierzare, izbăvindu-vă de sub mâna celui rău, ridicaţi- 
vă cu cântări de laudă, slăvind pe Hristos, pe Binefăcătorul, cel ce a venit la noi din 
marea Lui milă. 


Stih: S/avă Ție, Doamne, Slavă Ţie! 


Din rădăcina lui lesei odrăslind, hotarul firii l-ai depăşit, Fecioară; căci tu ai născut 
pe Cuvântul Tatălui cel fără de ani, precum a binevoit; care te-a păzit nestricată, 
Stăpână. 


Catavasie: Toiag din rădăcina lui lesei şi floare dintr-însul, Hristoase, din Fecioară 
ai odrăslit, Cel Lăudat, din muntele cel cu umbră deasă. Venit-ai, Intrupându-Te 
din cea neispitită de bărbat, Cel fără de trup şi Dumnezeu. Slavă puterii Tale, Doa- 
mne! 


Catavasie: Innoirea neamului omenesc de demult cântând proorocul Avacum, mai 
înainte a vestit-o, învrednicindu-se în chip de negrăit a-i vedea Intruchiparea; că 
Prunc tânăr din muntele Fecioarei a ieşit Cuvântul, spre înnoirea popoarelor. 


Cântarea a 5-a 


Irmos: Din noaptea lucrurilor întunecatei rătăciri, curăţire eşti, Hristoase, nouă 
celor ce cântăm acum Ţie cântare cu priveghere, ca unui Făcător de bine; să vii 
dăruindu-ne şi cărare lesnicioasă, pe care umblând, vom afla laudă. 


Stih: Slavă Ţie, Doamne, Slavă Ţie! 
Cumplita vrajbă între Ziditor şi făptură prin venirea Sa tăind-o Stăpânul, a pierdut 


de tot pe pierzătorul vrăjmaş şi lumea unind cu Puterile cele de sus, a apropiat pe 
Ziditor de oameni. 


Stih: Slavă Ție, Doamne, Slavă Ţie! 
Neamul ce era altădată în umbră a văzut acum Lumină strălucită; iar pe cei păgâni 


Fiul aducându-i Tatălui moştenire, a împărtăşit har tainic acolo unde stăpânea 
înainte păcatul. 


Catavasie: Dumnezeu fiind al păcii, Tată al îndurărilor, ai trimis nouă pe Ingerul 
Sfatului Tău celui mare, dăruindu-ne pace; deci povăţuiţi fiind la lumina cuno- 
ştinţei de Dumnezeu, de noapte mânecând, Te slăvim pe Tine, lubitorule de oame- 
ni. 


Catavasie: Din noaptea lucrurilor întunecatei rătăciri, curățire eşti, Hristoase, nouă 
celor ce cântăm acum Ţie cântare cu priveghere, ca unui Făcător de bine; să vii 
dăruindu-ne şi cărare lesnicioasă, pe care umblând, vom afla laudă. 


Cântarea a 6-a 
Irmos: Petrecând lona în adâncurile mării, se ruga să vină valul şi să-l aline. lar 
eu, rănit fiind cu a tiranului săgeată, pe Hristos, Pierzătorul celor răi, Îl chem de- 


grab să vină spre a mea alinare. 


Stih: S/avă Ție, Doamne, Slavă Ţie! 


Cuvântul, cel ce este Dumnezeu din început, văzând firea cea de jos neputincioasă, 
o întăreşte, aşezându-Se Însuşi ca o a doua Impărtăşire şi o arată slobozită de 
patimi. 


Stih: S/avă Ție, Doamne, Slavă Ţie! 


A venit Hristos din coasta lui Avraam, pe cei rău căzuţi în păcate de moarte vrând 
să-i ridice El, Cel ce stă în Lumină şi care ca un Prunc în iesle Se coboară, din 
bunătate spre mântuirea lumii. 


Catavasie: Din pântece pe lona, ca pe un prunc, l-a lepădat fiara mării, precum l-a 
primit. lar Cuvântul în Fecioară Sălăşluindu-Se şi Trup luând, a ieşit lăsând-o 
nestricată; că Cel ce n-a pătimit stricăciune, pe ceea ce L-a născut a păzit-o nevă- 
tămată. 


Catavasie: Petrecând lona în adâncurile mării, se ruga să vină valul şi să-l aline. 
Iar eu, rănit fiind cu a tiranului săgeată, pe Hristos, Pierzătorul celor răi, Il chem 


degrab să vină spre a mea alinare. 


Condac, glasul al 3-lea. Podobie: Fecioara astăzi, pe Cel mai presus de fiinţă naşte 


şi pământul peştera Celui Neapropiat aduce. Ingerii cu păstorii slavoslovesc şi 
magii cu Steaua călătoresc. Că pentru noi s-a născut Prunc tânăr, Dumnezeu, cel 
mai înainte de veci. 


Cântarea a 7-a 
Irmos: De dragostea Împăratului a toate fiind aprinşi tinerii, batjocorit-au păgâna 


limbă cea hulitoare, a tiranului celui ce se mânia fără măsură; de la aceia s-a înde- 
părtat focul cel mult, de la cei ce grăiau Stăpânului: în veci bine eşti cuvântat. 


Stih: S/avă Ție, Doamne, Slavă Ţie! 
Văpaia de foc, ca un turn ridicat, pe necredincioşi puternic i-a nimicit; iar de tinerii 
cei cu dreapta credinţă nici nu s-a atins, păziţi fiind de Domnul; că i-a rourat, pen- 


tru dreapta lor credinţă. 


Stih: Slavă Ție, Doamne, Slavă Ţie! 


Pe cel potrivnic oamenilor, Hristoase, Intrupându-Te, amarnic l-ai ruşinat. Şi bo- 
găţie de îndumnezeire ne-ai adus nouă, celor ce nădăjduim, care am căzut de sus în 
întuneric. 


Stih: S/avă Ție, Doamne, Slavă Ţie! 


Păcatul lumii cel cu totul sălbatic, ce se înălța plin de nelegiuire, Tu l-ai nimicit cu 
puterea cea mare. Și pe cei ţinuţi de el mai înainte, Intrupându-Te, i-ai mântuit ca 
un Bun. 


Catavasie: Tinerii în dreapta credinţă fiind crescuţi, păgâneasca poruncă nebăgând- 
o în seamă, de groaza focului nu s-au înspăimântat; ci în mijlocul văpăii stând, au 
cântat: Dumnezeul părinţilor, bine eşti cuvântat. 


Catavasie: De dragostea Împăratului a toate fiind aprinşi tinerii, batjocorit-au 
păgâna limbă cea hulitoare, a tiranului celui ce se mânia fără măsură; de la aceia s- 
a îndepărtat focul cel mult, de la cei ce grăiau Stăpânului: în veci bine eşti cuvân- 
tat. 


Cântarea a 8-a 

Irmos: Tinerii, cei nearşi de foc în Legea veche, au închipuit pântecele cel nears al 
Fecioarei, care mai presus de fire a născut, pecetluită fiind şi amândouă lucrând o 
facere de minuni, pe popoare la cântare le ridică darul. 

Stih: Slavă Ție, Doamne, Slavă Ţie! 

Toată făptura cu mult cutremur scăpând de ispitirea de demult a celui rău, cu tine- 
reţe laudă pe Cuvântul, cel ce S-a smerit şi-L slăveşte cu frică; stricată fiind, dar tot 


nădăjduieşte. 


Stih: S/avă Ție, Doamne, Slavă Ţie! 


Venit-ai la noi să întorci firea oamenilor la păşunea cea înflorită din munţii pustiei, 
Tu, Ridicarea lumii şi să nimiceşti puterea vrăjmaşului, arătându-Te Om, Veşnicu- 
le Stăpân. 


Catavasie: Cuptorul cel răcorit a închipuit chipul Minuni celei mai presus de fire; 
că nu a ars pe tinerii pe care i-a primit, precum nici Focul Dumnezeirii pântecele 


Fecioarei, în care a intrat. Pentru aceasta, cântând, să strigăm: să binecuvânteze 
toată făptura pe Domnul şi să-L prea înalțe întru toţi vecii. 


Catavasie: Tinerii, cei nearşi de foc în Legea veche, au închipuit pântecele cel ne- 
ars al Fecioarei, care mai presus de fire a născut, pecetluită fiind şi amândouă lu- 
crând o facere de minuni, pe popoare la cântare le ridică darul. 


Cântarea a 9-a 


Stih: Măreşte, suflete al meu, pe cea mai cinstită şi mai mărită decât Oştile cele 
de sus, pe Fecioara prea curată, de Dumnezeu Născătoarea. 


Irmos: Taină minunată şi neobişnuită văd, cer fiind peştera, scaun de Heruvimi 
Fecioara, ieslea sălăşluire, întru care S-a culcat Cel Neîncăput, Hristos Dumnezeu, 


pe care lăudându-L ÎI slăvim. 


Stih: Măreşte, suflete al meu, pe Dumnezeu, cel ce S-a născut cu Trup din Fe- 
cioară. 


Stih: Măreşte, suflete al meu, pe Împăratul, cel ce S-a născut în peşteră din 
Fecioară. 


Troparul: Minunata mergere a Stelei celei noi şi neobişnuite, de curând vită, 
înaintea căreia se plecau cerurile, văzând-o magii, au mărturisit pe Hristos Impă- 
ratul Născut pe pământ, în Betleem, spre mântuirea noastră. 


Stih: Măreşte, suflete al meu, pe Dumnezeu, căruia I S-au închinat magii. 


Stih: Măreşte, suflete al meu, pe Cel ce a fost vestit de Stea magilor. 


Troparul: Magii întrebând: unde este Pruncul Impărat, Cel de curând Născut, a 
cărui Stea s-a arătat, că am venit să ne închinăm Lui, s-a mâniat lrod şi s-a tulburat, 
semeţindu-se luptătorul împotriva lui Dumnezeu, a omori pe Hristos. 


Stih: Măreşte, suflete al meu, pe prea curata Fecioară şi singura de Dumnezeu 
Născătoarea, care a născut pe Hristos Împăratul. 


Stih: Magii şi păstorii au venit să se închine lui Hristos, celui ce S-a născut în 
cetatea Betleemului. 


Troparul: Cunoscut-a cu dinadinsul Irod vremea Stelei, prin ale cărei povăţuiri s- 
au închinat magii în Betleem lui Hristos, cu daruri şi de Inger fiind povăţuiţi către 
ţara lor, au lăsat batjocorit pe cumplitul ucigător de prunci. 

Stih: Astăzi Fecioara naşte pe Stăpânul înăuntru, în peşteră! 

Irmos: Mai lesne este, Fecioară, pentru noi să iubim tăcerea, căci este lucru nepri- 
mejdios, decât a împleti din dragoste cântări cu osârdie alcătuite, căci este lucru 
anevoios. Ci, o, Maică, pe cât binevoieşti dă-ne şi nouă această putere. 

Stih: Astăzi Stăpânul Se naşte ca un Prunc din Fecioară. 

Stih: Astăzi păstorii văd pe Mântuitorul în scutece înfăşat şi în iesle culcat. 


Stih: Astăzi Stăpânul cel nepipăit în scutece Se înfaşă ca un Prunc. 


Stih: Astăzi toată zidirea se bucură şi se veseleşte, că Hristos S-a născut din tâ- 
năra Fecioară. 


Troparul: Chipurile cele nelămurite şi umbrele văzându-le sfârşite, o, Maică prea 
curată a Cuvântului, cel ce S-a arătat de curând din uşă încuiată şi socotind a fi El 


Lumina adevărului, după vrednicie binecuvântăm pântecele tău. 


Stih: Puterile cereşti vestesc lumii pe Mântuitorul, Domnul şi Stăpânul, cel ce S- 
a născut. 


În loc de Sravă Tatălui şi Fiului şi Sfântului Duh. 


Stih: Măreşte, suflete al meu, Stăpânirea Dumnezeirii celei în Trei Ipostasuri şi 
Nedespărțită. 


In loc de Și acum şi pururea şi în vecii vecilor. Amin (a Născătoarei). 


Stih: Măreşte, suflete al meu, pe Cel ce ne-a izbăvit pe noi din blestem. 


Troparul: Dorul dobândindu-şi şi învrednicindu-se de venirea lui Hristos, poporul 
cel plăcut lui Hristos se roagă acum, cu lacrimi, să-i dai, prea curată Fecioară şi ha- 
rul naşterii celei de a doua, cel de viaţă făcător, ca să se închine strălucirii tale. 


Catavasie: Taină minunată şi neobişnuită văd, cer fiind peştera, scaun de Heru- 
vimi Fecioara, ieslea sălăşluire, întru care S-a culcat Cel Neîncăput, Hristos Dum- 
nezeu, pe care, lăudându-L II slăvim. 


Catavasie: Mai lesne este, Fecioară, pentru noi să iubim tăcerea, căci este lucru 
neprimejdios, decât a împleti din dragoste cântări cu osârdie alcătuite, căci este lu- 
cru anevoios. Ci, o, Maică, pe cât binevoieşti dă-ne şi nouă această putere. 


Sedelna, glasul al 8-lea. Podobie: Porunca cea cu taină luând-o întru cunoştinţă, 
cel fără de trup, în casa lui losif degrab a stătut înainte, zicând celei ce nu ştia de 
nuntă: Cel ce a plecat cu pogorârea cerurile încape, fără schimbare, tot întru tine. 
Pe care şi văzându-L în pântecele Tău, luând chip de rob, mă spăimântez a striga 
către tine: Bucură-te, Mireasă, pururea Fecioară. 


Să se bucure cerul, să se veselească pământul! Că S-a născut pe pământ Mielul lui 
Dumnezeu, dând izbăvirea lumii. Cuvântul, cel ce era în Sânurile Tatălui, a ieşit 
fără de sămânță din Fecioară; de Acela magii s-au înspăimântat, văzându-L năs- 
cându-Se în Betleem ca un Prunc; pe care toate Îl slăvesc. 


2 5 e 


Părintele Constantin Galeriu - Predică a la praznicul Naşterii Domnului 


În numele Tatălui şi al Fiului şi al Sfântului Duh. Amin. 


Binecuvântaţi creştini în Sfânta Biserică a Domnului nostru lisus Hristos! În 
întâmpinarea coborârii Fiului lui Dumnezeu la noi, a vestit atunci îngerul păsto- 
rilor: Astăzi vi S-a născut Mântuitor, Hristos Domnul. Biserica la fel gră-ieşte: 
Fecioara astăzi pe Cel mai presus de fiinţă naşte. Poporul dreptcredincios răspun- 
de la fel: Astăzi S-a născut Hristos, Mesia chip luminos; sau: O, ce veste minunată 
în Betleem ni se arată, că astăzi S-a născut Cel fără de început. 


Doamne! Neîncetat ne întâmpină acest astăzi, care este numele timpului lui Dum- 
nezeu şi, atunci, numele evenimentelor dumnezeieşti care, săvârşite într-un astăzi 
al lui Dumnezeu, sunt ale eternității; sunt un neîncetat astăzi. 


Faptele noastre sunt de ieri, de azi, sau de mâine. Despre demon spuneam: ale lui 
sunt totdeauna mâine; iar ale lui Dumnezeu sunt într-un etern astăzi. Și nu numai 
că nu se învecheşte taina lui Hristos, taina naşterii Lui, ci se înnoieşte neîncetat. 


E un cuvânt în dumnezeiasca Scriptură, pe limba grecească - apax - adică odată; 
dar o dată săvârşit un act dumnezeiesc e pentru totdeauna, e pentru veşnicie. Iar 
nouă se cuvine, luminaţi de Duhul Sfânt, nu numai Să trăim acest act dumne- 
zeiesc ca un astăzi, ci Să simţim cum neîncetat sorbim din el noi şi noi taine; căci 
naşterea lui Dumnezeu - zice Cartea Sfântă - înnoieşte firile; şi ne înnoieşte şi pe 


no. 


Vedeţi, Evanghelia după loan spune: La început era Cuvântul şi Cuvântul era la 
Dumnezeu şi Dumnezeu era Cuvântul. Acesta era dintru început la Dumnezeu 
(loan 1;1,2). lar despre cuvânt, Mântuitorul spune că este sămânță, şi atunci, fiind 
sămânță, din sămânţa lui Dumnezeu-Cuvântul creşte întreaga istorie a mântuirii; şi 
nu numai a mântuirii ci şi a creației, pentru că toate prin Dumnezeu-Cuvântul s-au 
făcut. Şi EI, Dumnezeu-Cuvântul, ni S-a descoperit şi ne-a spus: Eu sunt tulpina, 
Eu Sunt vița; voi Sunteţi mlădiţele (loan 15, 5). Un Părinte al Bisericii spune: El 
este Rădăcina. Şi din Rădăcină, neîncetat, creşte întreaga umanitate, întreaga isto- 
TIE şi creaţia însăşi. 


Aşa Îl simţim atunci pe EI, pe Hristos, naşterea Lui. Mai zice un cuvânt dumne- 
zeiesc al slujbei de Crăciun că EI, Fiul, a venit să ridice chipul cel mai înainte 
căzut. Chipul - adică pe cel zidit după Chip, pe noi. Atunci, deodată, taina Cră- 
ciunului ne duce şi întru început şi ne deschide şi calea spre viitor, spre veşnicie. 
Ne deschide taina creaţiei, taina omului. 


Zicea un Suflet trist, neliniştit: Ce sunt nu ştiu, iar ce ştiu nu Sunt. Dar desco- 
perirea, mesajul biblic, divin, spune: A zis Dumnezeu: Să facem om după chipul 
şi după asemănarea Noastră (Facerea 1, 26). 


Şi Sfântul Vasile cel mare se întreabă: Cui i-a zis Dumnezeu (Tatăl - pentru că 
în Scriptură, totdeauna când se rosteşte cuvântul Dumnezeu, se referă la Tatăl; 
numai în câteva locuri are o altă înţelegere): „Să facem om după chipul şi 
asemănarea Noastră”? Şi tot el răspunde: Cui altuia dacă nu propriului Său 
Fiu şi Chip, Celui care este Strălucirea slavei Sale şi Chipul fiinţei Sale, Chipul 
ipostasului, Chipul Părintelui Ceresc?! Lui, Fiului Său. 


Și adaugă Scriptura: Și I-a făcut Dumnezeu pe om după chipul Său, bărbat şi 
femeie i-a făcut pe ei, după Chipul Său: Fiul. 


O, Doamne! Înţelegem noi ce descoperire uluitoare este aici, care parcă chiar în 
manualele noastre de teologie nu s-a evidenţiat în adânc şi mai deplin?! Deci 
Fiului Său I-a spus: Să facem om după chipul... - după chipul Fiului Său. 


In cărţile noastre, când vorbim despre chipul lui Dumnezeu în om, se spune de 
obicei că omul este spirit, este libertate, este capacitate creatoare, şi atâtea însuşiri 
ale Dumnezeirii, care, în omul zidit după chipul lui Dumnezeu, devin virtuțile 
noastre. 


Mai precis, când Dumnezeu a luat țărână din pământ şi, plămădindu-l, zidindu-l pe 
om, a suflat în faţa lui suflare de viaţă şi s-a făcut Adam cu suflet viu, a insuflat 
atunci propriul Său chip, al Fiului lui Dumnezeu. Deci în noi - să nu uităm - e 
chipul Fiului din veci al lui Dumnezeu. 


Aceasta e taina tainelor. Şi ştim atunci ce este omul, care e taina omului; şi să 
căutăm, să ne rugăm, Să dorim să simţim cu ochii duhului, că 


Aceluia care a zis: „Eu şi Tatăl una suntem”; „Cine Mă vede pe Mine, vede pe 
Tatăl”; şi: „Nimeni nu vine la Tatăl decât prin Mine”. Pe El Îl vedem cu ochii 
Duhului Sfânt şi prin EL către Tatăl; întreagă Treimea Se dezvăluie atunci în 
adâncul fiinţei noastre. Aceasta e taina tainelor omului. Cât de dornici, hărăziți 
cu dumnezeiescul dor, ar trebui să cugetăm ce suntem şi ce suntem chemaţi neîn- 
cetat să devenim întru asemănarea veşnică cu El. 


Şi noi toţi acum, aşa Să simţim, că purtăm în noi chipul Fiului lui Dumnezeu, 


cu această descoperire, se deschide în larg o înţelegere şi mai adâncă, şi anume că 
în orice om de pe întreaga faţă a pământului - de orice seminţie, de orice limbă, de 
orice neam şi chiar de orice crez, de religie - în adânc e chipul Fiului lui 
Dumnezeu. Aceasta este o descoperire uluitoare - la care, poate, puţini am gândit. 
În orice om - din Asia, din Africa, din America, de oriunde, nu numai creştini ci şi 
necreştini - adânc, în fiecare e chipul Fiului lui Dumnezeu din veci, Care, la 
plinirea vremii S-a descoperit în lisus Hristos. lar în noi, cei botezați, se înnoieşte 
chipul lui Hristos. Căci naşterea lui Dumnezeu înnoieşte firea - cum grăiam mai 
adineaori; şi de aceea a venit EI: să ridice chipul mai înainte căzut; din toată 
omenirea, de pretutindeni. De aceea a venit Hristos. 


Și toată omenirea - să nu uităm - neîncetat s-a rugat; după cădere a fost cu ochii 
aţintiți către venirea Fiului lui Dumnezeu. Din toate neamurile: din China, din 
India, de la Roma (poetul Virgiliu şi alţii); nu e răgaz acum să depănăm aceste 
descoperiri, dezvăluiri de taine. Întreaga istorie a Vechiului Testament tinde către 
Hristos, către întruparea Fiului lui Dumnezeu; şi întreaga temelie a Noului Testa- 
ment de la EI încoace, creşte în Hristos. Noi creştem. 


În Vechiul Testament Psalmistul se ruga: Doamne, întoarce-ne! (Ps. 79). Adică: 
Întoarce-ne către Tine Doamne, şi descoperă- Ți faţa Ta, şi vino să ne mântuieşti 
pe noi! Faţa Ta descoper-o! Faţa Ta, aceea care s-a arătat faţă în faţă cu Adam, 
când a suflat şi a întipărit Faţa Sa pe faţa lui Adam; şi pe faţa întregului neam 
omenesc. 


Dumnezeu, grăind către proorocul Ieremia spune: Cel ce deosebeşte drept de 
nedrept, gura Mea se va chema. Profetul este gura lui Dumnezeu. Apostolul e 
gura lui Dumnezeu. Aşa ar trebui să fie şi preotul: gura lui Dumnezeu. Și atunci, 
gura lui Dumnezeu zice prin psalmist: Eu am zis: Voi dumnezei Sunteţi, şi toţi 
sunteţi fii ai Celui Preaînalt. Cum fii ai Celui Preainalt? Aşa: fii adoptivi prin 
Fiul cel din veci al Celui Preaînalt. Niciodată nu S-ar fi putut numi Tatăl ca tată, 
fără să fie şi Fiul din veci. Dar aşa a cugetat Tatăl cu Fiul în Duhul Sfânt: să mai 
aibă Fiul, fraţi adoptivi pe pământ. 


De aceea părintele Stăniloae spunea că: Tatăl L-a trimis pe Fiul la plinirea 
vremii: Mergi şi mântuieşte- i fraţii! Dezvăluie-le chipul. Chipul Tău să se arate 
în ei. Și de aceea a venit Hristos: să scoată la lumină chipul Lui în noi. Şi 
aceasta caută. 


Gândiţi-vă! Numai unul sau două locuri din Scripturi: Fecioarelor neînţelepte 
(Matei 25, 11), care, sărmanele, au sosit mai târziu: Doamne, Doamne, deschide- 
ne nouă! (Mirele intrase la nuntă); sau celor care săvârşesc nedreptatea (Luca 13, 
25): Doamne, vor spune, n-ai vorbit Tu în pieţele noastre? Nu Te-am auzit noi 
pe Tine? Deschide-ne nouă! Și va spune Judecătorul: Nu vă ştiu pe voi. - Și 
fecioarelor şi acestora - Nu vă ştiu pe voi, lucrători ai nedreptăţii. 


Și rămâi uneori uluit: Cum, Doamne, nu ne ştii Tu pe noi? Nu ne cunoşti Tu pe 
noi? Cum asta? Cercetând cuvântul mai adânc, în dumnezeiasca Scriptură - aşa 
cum ni s-a păstrat nouă în original în limba grecească - în care au propovăduit apoi 
apostolii, acolo spune: ovk e150 eiuac; ovk [?] - adică nu - negația; etuog e pro- 
nume la plural-acuzativ: pe voi; cuvântul din mijloc e central: ea (la indicativ 
prezent: eo - cu diftong); este verb la perfect aici iar ca substantiv: ei50g — în- 
seamnă chip, înfăţişare. E uluitor înţelesul. Ce spune Hristos? - Nu-Mi recunosc 
chipul în voi. Nu Mă recunosc pe Mine. 


O, Doamne! Simţim în Tine atâta tristeţe, atâta dor, Doamne! Zidiţi după chipul 
Tău. O, Lumină a lumii! Iubire nesfârşită, bucurie a inimii! Ce durere în Tine, 
Să nu-Ți recunoşti chipul Tău dumnezeiesc! 


Parcă-mi vin cuvintele unui poet chinuit de tot - n-a trăit decât 32 de ani - PNI 
„ într-un cuvânt al lui - un poem către lisus. Spune el 
Atâta timp cât lutul n-o să crească copii 
asemeni chipului Tău sfânt, 
Atâta timp cât liniştea cerească n-o 
să coboare în inimi pe pământ, 
Atât de mult vei auzi jelire 
Şi rana Ta va Sângera mereu. 
O, Îmblânzitor de oameni prin iubire, 
Tu Ţi-ai ales destinul cel mai greu! 
(De a-i îmblânzi pe oameni prin iubire). 


Ca să-i dezvăluie din nou chipul Său dumnezeiesc; şi trist să fii şi să rosteşti: Nu- 
Mi recunosc chipul Meu în voi. 

De aceea ai venit. Aceasta înseamnă a sărbători Crăciunul, 
Doamne! 


Și nu numai noi; căci iată, ca dintr-o sămânță sfântă, Crăciunul - Naşterea lui lisus 
Hristos - ne dezvăluie alte şi alte înnoiri. 


Doamne! Te-a trimis Tatăl să-Ţi mântuieşti fraţii! În Predica Ta de pe Munte, 
Doamne, de douăsprezece ori Îl numeşti pe Părintele Ceresc, pe Dumnezeu - Tatăl 
nostru. Şi ne îndemni să fim milostivi, să fim desăvârşiţi asemenea Tatălui; adică 
în iubirea faţă de Fiul; aşa să-L iubim şi noi pe Fiul, pe Tine! Şi Tată al nostru. 


Doamne, au descoperit cei ce-Ţi caută taina Ta că cel dintâi cuvânt de rugăciune 
rostit în istorie a fost cuvântul „tată”; de tot omul. Şi iarăşi Tu însuţi, Doamne, aşa 
ai rostit „Rugăciunea Domnească, a Ta - aşa ne-ai învăţat. Când ucenicii Te-au 
rugat: „Învaţă-ne să ne rugăm!” Mai adânc - adică: Învaţă-ne să ne rugăm aşa 
cum Te rogi Tu, lisuse Doamne, Fiule al Părintelui Ceresc, învaţă-ne să ne 
rugăm aşa ca Tine şi să zicem Tatăl nostru; şi aşa ne-ai învăţat pe toți. 


Și cum se deschide astăzi - aş îndrăzni a spune, ca un titlu - „Naşterea Domnului - 
Astăzi”. În acest Astăzi cu care am început, Astăzi al veşniciei. Cum se deschide 
către întreg neamul omenesc. Noi am auzit azi: Evanghelia a început cu genea- 
logia, cu strămoşii de la părintele Avraam până la Hristos. L-a numit pe Avraam - 
părintele neamului evreiesc; Evanghelia lui Matei era adresată iudeilor. 


În Evanghelia de la Luca iarăşi este genealogia - adică moşii şi strămoşii Mântui- 
torului după trup; pentru noi toţi, ca să vedem că e rudenie după trup cu noi; începe 
de la Hristos şi continuă până la Adam. Şi-l numeşte pe Adam „fiul lui Dumnezeu” 
- deci înrădăcinat în filiaţie dumnezeiască. 


Astăzi - ce ne descoperă? Creşte din sămânţa lui Dumnezeu-Cuvântul, din rădăcina 
Lui se dezvăluie Hristos - chipul Lui - în tot mai mulţi oameni. 


Îngăduiţi - de încheiere - să vă împărtăşesc... Poate sunteţi - iertaţi-mă - aproape 
singurii cei care primiţi această împărtăşire aş zice nouă, de aici. Anume: De multe 
ori vă întrebaţi: Oare numai noi avem dreptate? Numai noi, creştinii? Dar ce-i cu 
toate celelalte neamuri? Ce e cu iudeii? Ce e cu indienii, din care au răsărit şi 
alte crezuri - budism şi celelalte? Sau din Japonia, din cealaltă parte a Asiei, sau 
Africa ş.a.m.d.? 


O, Doamne! Se dezvăluie taina lui Hristos în inimile oamenilor! A Fratelui 
nostru, Fiul Părintelui Ceresc, Unicul între cei unici. Cum zicea 

Bisericii: »0, Tu Cel unic între noi toţi unici!” Căci fiecare este un unic înaintea 
Părintelui Ceresc. 


De aceea - cum zicea un înţelept: Dumnezeu e cel mai mare matematician; dar 
nu numără decât până la unu”, asta însemnând că fiecare dintre noi este un unu - 
unic, în Cel unic Fiu al lui Dumnezeu. 


Și iată mărturia unui frate evreu din timpul nostru, un mare învăţat evreu, care L-a 
simţit pe lisus cu adevărat ca Fiu al lui Dumnezeu, ca Frate unic al nostru. E vorba 
despre [II trăind între 1878 şi 1965 (în final voi grăi despre unul 
încă tânăr şi în ziua de astăzi; tot la fel - care L-a cunoscut pe Hristos); şi filosoful 
acesta are o carte care l-a făcut celebru: „Eu şi tu” - arătând că eu nu mă pot 
descoperi ca „eu”, ca persoană, decât prin „tu”, prin comuniune cu tine. 


Îngăduiască dragostea dumneavoastră să citez: „De multă vreme, din tinereţea 
mea, eu Îl simt pe lisus ca Fratele meu Cel mare şi unic. Faptul că creştinătatea 
L-a văzut şi-L vede ca Dumnezeu şi Mântuitor e un fapt care mi-a apărut 
totdeauna de cea mai înaltă gravitate. Un fapt pe care eu trebuie să caut să-l 
înțeleg, pentru mine şi pentru El, pentru taina Lui. Propria mea legătură 
fraternă în E n-a încetat să se întărească şi să se purifice şi eu Îl privesc astăzi 
cu mai multă ascuţime a spiritului meu; cu mai multă fineţe ca niciodată! Eu 
sunt astăzi mai sigur ca niciodată că Lui Îi revine un loc unic, important, în 
istoria lui Israel. Şi că acest loc - reţineţi - nu poate fi circumscris prin nici un 
fel de categorie obişnuită, omenească”. Că e dincolo de noi. E scânteierea în duh, 
ţâşnirea şi înălţarea în acest suflet către unicitatea Fiului lui Dumnezeu. Gândiţi-vă: 
din partea acestor frați ai noştri, evrei. Ca frate, aşa cum L-a trimis Părintele 
Ceresc: Mergi şi-Ți mântuieşte fraţii! 


lar acum o a doua mărturie, iubiților. Din partea indienilor. Noi ştim cum, începând 
din veacul trecut, mai ales acolo, suflete înaripate de dumnezeiescul dor, L-au 
descoperit pe Hristos. Cum un Mahatma Gandhi a condus lupta de eliberare a 
poporului indian plecând de la cuvintele lui lisus: „lubiţi pe vrăjmaşii voştri!” Şi în 
această conştiinţă, de a iubi pe vrăjmaş şi de a-l învinge prin iubire de adevăr, ai 
libertatea; şi aşa a reuşit. El scotea Noul Testament din sân, citea Predica de pe 
Munte: „Faceţi aşa şi veţi fi liberi!” 


Dar şi o altă mărturie: Mărturia lui 555553 dintr-un poem al său (care, împreună cu 
alte poezii, i-a adus cinstirea cu premiul Nobel în 1913) în care un bătrân căuta 
piatra filosofală, piatră care, lovind orice metal, îl preface în aur. Şi a mers de-a 
lungul râurilor tot ciocnind în lanţul lui încins împrejur, fiecare pietricică. A 
ajuns în Europa, într-o luncă unde nişte copii păşteau vitele; şi aceştia, deodată 
şi-au aţintit ochii la mijlocul lui şi nu-şi mai luau privirea. Atunci bătrânul s-a 
uitat şi el... şi a început să plângă în hohote şi nu se mai oprea. „Ce ai 


bătrâne?” Şi au venit şi oamenii localităţilor din jur. Și el nu mai înceta: „Plâng 
pentru că am avut în mână piatra aceea... ”. El, pe unde mergea, lua pietrele, le 
ciocnea şi le arunca; că se plictisise să se mai uite. Şi lanţul se prefăcuse în aur; 
şi el plângea: „Am avut piatra. N-am ştiut să o preţuiesc şi am aruncat-o.” lar 
parabola era aceasta: Voi, creştinilor, spunea Tagore, voi europenilor, aţi avut 
Piatra nestemată care trebuia să transforme în chip divin chipurile voastre; şi aţi 
aruncat-O. Acea piatră a fost - şi este - Hristos. Piatra din capul unghiului, pe 
care n-au luat-O în seamă ziditorii. lar Ea e în capul unghiului creaţiei întregi, 
al edificiului tuturor făpturilor. Aceasta era parabola pe care o da un indian, 
europenilor creştini: Piatra Hristos. 


Iar astăzi, un alt indian P5NĂ [7] - auziţi ce spune el despre Hristos, într-un 
cuvânt uluitor, intitulat „lisus Hristos - dezlegat”. Să vedeţi la ce legătură se referă 
el: [întreruperea înregistrării] „...N-ar trebui pentru multă vreme să mai fie de 
acum înainte perceput ca proprietate a comunităţii creştine sau a creştinismului 
ca religie constituită. Creştinismul aparţine lui Hristos, dar Hristos nu aparţine 
numai creştinismului; ci lumii întregi. * 


EI a venit la consiliul ecumenic de la Geneva - şi a vorbit aceasta: „Voi, creştinilor, 
a insista că Hristos... - nelimitat, cum Il numiţi - înseamnă deci a nu căuta atât să 


despuiezi creştinismul istoric de Domnul său ci a exprima într-o cerinţă întemeiată 
în adâncime, aceea de a explica cum universalitatea lui Hristos depăşeşte toate 
frontierele. Hristos depăşeşte orice graniță geografică, orice graniţă culturală, şi, tot 
aşa de bine, şi toate tradiţiile spirituale dintotdeauna.” 


Este mărturia, repet, uluitoare, cum alta n-a fost rostită până acum: Că în El e 
întreaga spiritualitate a lumii. Gândiţi-vă cât de trufaşi erau unii din alte religii, 
socotind că au religie veche, întemeiată. Dar astăzi vine întocmai cuvântul la 
mărturia dintru început, căci după chipul lui Dumnezeu-Cuvântul a fost zidit omul. 


Și acum vedeţi ce înseamnă Crăciunul: cum acest astăzi se deschide tot mai mult 
cu noi şi noi înţelesuri către veşnicia venirii Fiului lui Dumnezeu în lume şi a 
înălțării lumii către îndumnezeire. Să spună un asemenea om, al unei tradiţii 
spirituale cunoscute, că Hristos nu aparține numai Bisericii creştine, ci întregii lumi 
şi în El sunt toate culturile lumii cu toate crezurile! Toate se vor lumina. Parcă 
simţi că aşa întâmpinăm mileniul al treilea! Nu simţim noi aici o deschidere, o 
înnoire a lumii?! 


Voi încheia cu o mărturie directă: acum vreo trei săptămâni am fost cercetat, 
vizitat, de un tânăr din Israel, născut aici, în România. Copilărise aici. Apoi, emi- 


grat în Israel, a crescut mare, a devenit om de afaceri şi a venit cu afaceri şi aici, în 
România. Şi se afla prin părţile Sibiului. Într-o seară căuta un loc să-şi gareze 
maşina, s-o ferească - ştim noi de ce. Şi s-a deschis o poartă - nu numai pentru 
maşină, ci şi pentru el. Şi l-au poftit, l-au găzduit; şi în acea casă - erau creştini, de 
la sine înţeles; aveau chipul lui Hristos descoperit în ei - a văzut icoane pe pereţii 
lor. Şi a văzut în ei, lumina şi iubirea lui Hristos. I-au vorbit cu atâta dulceaţă... L- 
au înfăţişat pe Mântuitorul aşa cum Îl cântăm noi, mai ales în colinde atât de 
frumoase! (Facă Domnul ca şi inimile noastre să fie tot atât de frumoase ca şi 
colindele.) Şi, spunând despre părintele Arsenie - omul lui Dumnezeu, şi alţii, cum 
crescuseră ei, atât l-a pătruns, încât lohanan a hotărât şi s-a botezat. A mai umblat 
pe la Paris la o facultate de teologie ortodoxă - un an - şi n-a avut nevoie de mai 
mult. 


Și în seara aceea, grăind cu el, dezlegându-i şi arătându-i întocmai ce vă spuneam 
dumneavoastră, că chipul Fiului lui Dumnezeu e adânc în el şi în fiecare om şi aici 
e speranţa venirii tuturor oamenilor la Hristos. Că e chipul Lui. Nu doar o însuşire 
dumnezeiască. Ci chipul Fiului lui Dumnezeu. Şi atunci el s-a deschis mai mult şi 
mi-a spus: „Părinte, când citesc Evanghelia, când mă rog, eu simt - cuvintele lui 
lisus - că sunt cuvintele mele. Mă unesc cu ele. Gândirea lui lisus e gândirea mea. 
Conştiinţa lui lisus e conştiinţa mea”. Şi, auziţi, cuvânt final: „Eu nu sunt 
Dumnezeu, ştiu că nu sunt Dumnezeu dar ştiu şi simt că Dumnezeu e în mine. Că 
Hristos e în mine”. Şi aşa strălucea pe faţa lui, faţa lui Hristos! 


Și, iubiţilor - un cuvânt de la inimă: Am simţit atunci o unire negrăită între un 
cuvânt al psalmistului şi o mărturie de ultimă oră a oamenilor de ştiinţă. Cuvântul 
psalmistului zice: „Doamne, Doamne, unde mă voi duce de la Duhul Tău şi de la 
fața Ta unde voi fugi? De mă voi Sui în cer, Tu acolo eşti. De mă voi cobori în 
iad, de faţă eşti. De voi lua aripile mele de dimineaţă şi de mă voi aşeza la 
marginile mării, şi acolo mâna Ta mă va povăţui şi mă va ţine dreapta Ta”. Parcă 
Îl simţi pe Dumnezeu privindu-te. 


Am asociat aceste cuvinte cu o mărturie a oamenilor de ştiinţă: La un congres ţinut 
de câtva timp în Statele Unite, învăţaţi, astronomi,|...] - pentru ei întregul univers e 
un sistem zis cuantic, adică dincolo de materie, unde dimensiunile, parametrii 
materiei se transfigurează. Şi e conştient acest univers că din adânc, în esenţă, ne 
priveşte Dumnezeu. Universul întreg e o gândire. În adânc, e conştiinţa 
Dumnezeirii. Aşa spun oamenii de ştiinţă, întocmai cum a spus psalmistul: 
Conştiinţa - Tatăl, Fiul şi Duhul Sfânt - ne priveşte. Credeţi-mă! Am avut un 
moment - şi-l voi avea mereu - de cutremur sacru, ştiind că EI Îşi caută chipul; 
chipul Lui să-l vadă în fiecare. 


Parcă simţi cum te priveşte din adânc - iată, cum mărturisesc cu psalmistul şi 
oamenii de ştiinţă - Conştiinţa; Tatăl, Fiul şi Duhul Sfânt - Fiul mai ales priveşte 
către noi, să ne vadă. Să ridice, să înalțe chipul Lui în fiecare. Doamne! Cum se 
bucură un părinte ca fiul lui să fie chip al lui, strălucitor şi luminos! Cum mai mult 
- nu doreşte Iisus, Fratele nostru cu Părintele Ceresc în Duhul Sfânt?! Simţim că ne 
priveşte. Și caută la fiecare dintre noi din adâncul existenţei cerurilor şi 
pământului, ca să vadă chipul nostru creat după chipul Lui, să vadă în noi 
lumină şi iubire, bunătate, pace şi dreptate, sfinţenie şi adevăr. 


Iar noi, atunci mărturisim Cu OEI 

